OpenLLM-France/wikimedia huggingface dataset:
# Fréland

Fréland (en welche Frâlât, en alsacià Ürbach) és un municipi francès, situat a la regió del Gran Est, al departament de l'Alt Rin. L'any 2014 tenia 1.373 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2014 |
| 978 | 1.040 | 1.033 | 1.100 | 1.134 | 1.292 | 1.373 |

## Administració

Llista d'alcaldes :
| Període | Identitat | Partit |
| 2001- | Jean-Louis Barlier | |
# Mabel Lost and Won

Mabel Lost and Won és curtmetratge mut de la Keystone, dirigit per Mack Sennett i protagonitzat per Mabel Normand. La pel·lícula es va estrenar el 3 de juny de 1915.

## Argument

Durant la festa d'inauguració de casa la seva mare, Mabel es compromet amb un noi, davant l'enveja d'una noia que assisteix a la festa. En un moment en què un convidat pesat convenç Mabel que balli amb ell, l'altra noia —amb l'excusa que té molt mal de cap— aprofita per posar-lo en una posició compromesa intentant seduir-lo. En aquell moment són descoberts per Mabel i el noi no és capaç de justificar la seva innocència. La mare de Mabel fa fora al noi, però just en aquell moment apareixen el marit i els tres fills de l'altra noia, que se l'enduen, i al final es produeixen les explicacions entre els enamorats que es reconcilien.

## Repartiment

* Mabel Normand (Mabel)
* Owen Moore (xicot de Mabel)
* Alice Davenport (mare de Mabel)
* Dora Rogers (la seductora)
* Hugh Fay (amic de la seductora)
* Mack Swain (marit de la seductora)
* Ollie Carlyle (minyona)

## Referències

* ↑ Division, Library of Congress Motion Picture, Broadcasting, and Recorded Sound; Niver, Kemp R. Early Motion Pictures: The Paper Print Collection in the Library of Congress (en anglès). Motion Picture, Broadcasting, and Recorded Sound Division, Library of Congress, 1985. ISBN 978-0-8444-0463-9.
* ↑ Lefler, Timothy Dean. Mabel Normand: The Life and Career of a Hollywood Madcap (en anglès). McFarland, 2016-04-25. ISBN 978-1-4766-2307-8.
# Simpsonichthys zonatus

Simpsonichthys zonatus és un peix de la família dels rivúlids i de l'ordre dels ciprinodontiformes.

## Morfologia

Els adults poden assolir fins a 5 cm de longitud total.

## Distribució geogràfica

Es troba a Sud-amèrica.

## Referències

* ↑ Britzke, Ricardo; Nielsen, Dalton T. B.; Oliveira, Claudio «Description of two new species of annual fishes of the Hypsolebias antenori species group (Cyprinodontiformes: Rivulidae), from Northeast Brazil». Zootaxa, 4114, 2, 23-05-2016. DOI: 10.11646/zootaxa.4114.2.2. ISSN: 1175-5334.
* 1 2 «Simpsonichthys zonatus (Costa & Brasil, 1990)» (en anglès). FishBase.

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, 2003.
# Benson (Vermont)

Benson és un poble del Comtat de Rutland a l'estat de Vermont dels Estats Units d'Amèrica.

## Demografia

Segons el cens dels Estats Units del 2000 Benson tenia 1.039 habitants, 391 habitatges, i 272 famílies. La densitat de població era de 9,1 habitants per km².
Dels 391 habitatges en un 35,8% hi vivien nens de menys de 18 anys, en un 55% hi vivien parelles casades, en un 8,2% dones solteres, i en un 30,4% no eren unitats familiars. En el 24,8% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,05.
Per edats la població es repartia de la següent manera: un 28,3% tenia menys de 18 anys, un 6,6% entre 18 i 24, un 30,7% entre 25 i 44, un 22,6% de 45 a 60 i un 11,7% 65 anys o més.
L'edat mediana era de 36 anys. Per cada 100 dones de 18 o més anys hi havia 97,6 homes.
La renda mediana per habitatge era de 38.224 $ i la renda mediana per família de 40.833 $. Els homes tenien una renda mediana de 31.488 $ mentre que les dones 21.146 $. La renda per capita de la població era de 15.931 $. Entorn del 8,3% de les famílies i el 12,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Benson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Benson». American Fact Finder. Oficina del Cens dels Estats Units, 12-01-2010.
# Llista de torneigs d'escacs round-robin

Aquesta és una llista dels torneigs d'escacs pel sistema de tots contra tots.
* Campionat del món d'escacs de 1948
* Interzonal i Torneig de Candidats del Campionat del món d'escacs de 1963
* Campionat del món d'escacs de 2007
* Campionat d'escacs de la Unió Soviètica (la majoria dels anys)
* Campionat d'escacs dels Estats Units (la majoria dels anys)
* Torneig d'escacs de Montecarlo (la majoria dels anys)
* Torneig d'escacs Tata Steel
* Torneig d'escacs de Linares
* Torneig d'escacs de Reggio Emilia
* M-Tel Masters
* Dortmund Sparkassen Chess Meeting (la majoria dels anys)
* Torneig d'escacs de Hastings de 1895
* Torneig d'escacs de Nuremberg de 1896
* Torneig d'escacs d'Oostende de 1907
* Memorial Txigorin (1909)
* Torneig d'escacs de Sant Sebastià (1911)
* Torneig d'escacs de Carlsbad de 1911
* Torneig d'escacs de Mannheim de 1914
* Torneig d'escacs de San Remo de 1930
* Torneig d'escacs de Nova York de 1931
* Torneig d'escacs de Nottingham de 1936
* Torneig d'escacs de Kemeri de 1937
* Torneig d'escacs AVRO de 1938
* Campionat d'escacs del Govern General (1940–1944)
* Campionat d'Europa Individual a Múnic (1942)
* Torneig d'escacs de Groningen de 1946
* London Chess Classic (la majoria dels anys)
* Sinquefield Cup
# La Dona a la Reraguarda

La Dona a la Reraguarda fou una secció del Comissariat de propaganda de la Generalitat de Catalunya, durant la guerra civil de 1936-1939, que tenia per objectiu canalitzar l'ajut que les dones podien proporcionar als combatents de la guerra.
Carme Ballester, muller del president Companys n'era la presidenta d'honor; Anna Gil formava part de la seva Junta com a Presidenta i la secretària general era Maria Baldó i Massanet, propera a Esquerra Republicana de Catalunya. Comptava amb delegacions a diverses poblacions catalanes, com Premià de Mar, Premià de Dalt, Arbúcies i L'Hospitalet de Llobregat. Fou una organització amb una actuació força autònoma, que canalitzava l'ajuda als combatents, tant els que eren al front com els convalescents a la rereguarda. El maig de 1937 aplegava 34.000 dones. A finals de 1938 aquesta secció del Comissariat de propaganda es va veure reforçada per la Comissió Femenina d'Ajut al Combatent, del propi comissariat. La seva seu era al carrer Còrsega 314, de Barcelona i posteriorment a l'avinguda Diagonal (aleshores avinguda 14 d'abril), 389.

## Referències

* 1 2 3 Boquera - 2015, pàg. 217.
* ↑ Diccionari biogràfic de dones.
* ↑ La Vanguardia, 19/03/1937.
* 1 2 Boquera - 2015, pàg. 236.
* ↑ Boquera - 2015, pàg. 200.

## Bibliografia

* Boquera Diago, Ester. La batalla de la persuasió durant la Guerra Civil. El cas del Comissariat de Propaganda de la Generalitat de Catalunya (1936-1939) (Tesi doctoral). Universitat Ramon Llull - Facultat de Comunicació i Relacions Internacionals Blanquerna, 2015, p. 710 [Consulta: 25 novembre 2017].
* Tort Bardolet, Antoni «Maria Baldó Massanet». Diccionari biogràfic de dones. Xarxa Vives d'Universitats - Generalitat de Catalunya - Consell de Mallorca. Arxivat de l'original el 2020-01-26 [Consulta: 25 novembre 2017].
* «Ayuda a Madrid» (en castellà). La Vanguardia, 19-03-1937 [Consulta: 25 novembre 2017].

## Enllaços externs

* «Cartell "Dones antifeixistes, La Dona a la Reraguarda us espera"». Col·lecció Cartells del Pavelló de la República (UB); F-896. MDC - UB. [Consulta: 25 novembre 2017].
# John o' Groats

John o' Groats (Taigh Iain Ghròt en gaèlic escocès) és un poble situat en l'extrem nord de la regió de les terres altes escoceses, i es considera popularment el punt més septentrional de l'illa de Gran Bretanya. No obstant això, aquesta distinció correspon realment al proper Dunnet Head.
El nom John o' Groats resulta familiar perquè s'utilitza sovint per definir l'extensió de Gran Bretanya per a les carreres, les caminades i altres esdeveniments per recaptar fons que tenen lloc entre Land's End (la punta final de la península de Cornualla, Anglaterra) i John o’ Groats.
L'expressió en anglès "Land's End to John o' Groats" fa referència tant a aquest viatge com a qualsevol gran distància en general.
La puntuació i la utilització de les majúscules en John o' Groats és la més correcta encara que es veuen variacions. La ciutat va obtenir el seu nom de Jan de Groot, un neerlandès que va obtenir un permís per a un servei de vaixell entre Escòcia i les illes Òrcades (Orkney Islands), adquirides de Noruega pel rei Jaume IV d'Escòcia l'any 1496.

## El pal indicador

El famós pal indicador de final de camí de John o’ Groats, com el pal homòleg de Land's End, és propietat privada i es prohibeix fer-li fotos. Per obtenir una foto d'aquest lloc famós, cal pagar. Moltes persones creuen equivocadament que el pal indicador és un servei públic. Un indicador d'ús gratuït fora de l'horari comercial es troba en el mur que està al costat de la tenda de records "First and Last Souvenir Shop", ja que el pal famós es desmunta cada nit.

## Enllaços externs

* Visitar John o' Groats (anglès)
* Undiscovered Scotland (anglès)
* Viatge per Escòcia, pla de viatge per Escòcia Arxivat 2017-08-26 a Wayback Machine. (en castellà)
# Leptoflèbids

Els leptoflèbids (Leptophlebiidae) són una família d'insectes de l'ordre dels efemeròpters, amb unes 2.000 espècies diferents. Les nimfes de leptoflèbids es reconeixen fàcilment per tenir les brànquies bifurcades.

## Nimfes

Les nimfes dels leptoflèbids viuen en rierols i llacs d'aigua dolça alimentant-se de detritus i/o algues. Les espècies d'Amèrica del Nord normalment s'aferren a les roques, fisiològicament poc equipades per nedar amb facilitat. Com succeeix en totes les nimfes d'Ephemeroptera, les fràgils brànquies es troben alineades en els marges laterals de l'abdomen, no obstant això, els leptoflèbids són els únics amb les brànquies bifurcades. A alguns gèneres els creixen ullals mandibulars com els dels seus parents de les famílies Ephemeridae, Polymitarcyidae i Portamanthidae.

## Referències

* ↑ «IRMNG - Leptophlebiidae Banks, 1900». [Consulta: 4 novembre 2021].
# GameSpot

GameSpot és un lloc web de videojocs que ofereix notícies, opinions, previsualitzacions, descàrregues i altres informacions sobre videojocs. Fou llançat l'1 de maig del 1996 per Pete Deemer, Vince Broady i Jon Epstein. Fou adquirit per ZDNet, una marca que posteriorment fou adquirida al seu torn per CNET Networks. CBS Interactive n'és l'actual propietari des de la seva adquisició de CNET Networks el 2008.

## Referències

* ↑ «Research Dream Job: Online Gaming Zine» (en anglès). Wired, 6 febrer 1997.
# Simpsonita

La simpsonita és un mineral de la classe dels òxids. Rep el seu nom en honor d'Edward Sydney Simpson (1875 - 1939), mineralogista i químic del Servei Geològic d'Austràlia Occidental.

## Característiques

La simpsonita és un òxid de fórmula química Al₄Ta₃O$_{13}$OH. Cristal·litza en el sistema trigonal en forma de cristalls que poden anar d'euèdrics a subèdrics, de forma tabular o prismàtica curta, amb {1010} i {0001} (i rarament algunes altres formes) estriades paral·lelament a [0001], de fins a 2,4 cm; comunament en grups subparal·lels. La seva duresa a l'escala de Mohs és de 7 a 7,5.
Segons la classificació de Nickel-Strunz, la simpsonita pertany a «04.D - Òxids amb proporció metall:oxigen = 1:2 i similars, amb cations de mida mitjana i plans que comparteixen els costats dels octàedres» juntament amb la bahianita.

## Formació i jaciments

La simpsonita és un mineral accessori poc comú que apareix en algunes pegmatites granítiques riques en tàntal. Va ser descoberta a la pegmatita Tabba Tabba, a Port Hedland Shire (Austràlia Occidental, Austràlia). També ha estat descrita a altres indrets d'Austràlia Occidental, al Brasil, al Canadà, a la República Democràtica del Congo, al Kazakhstan, a Rússia i a Zimbabwe.
Sol trobar-se associada amb altres minerals com: tantalita, manganotantalita, microlita, tapiolita, beril, espodumena, montebrasita, pol·lucita, petalita, eucriptita, turmalina, moscovita i quars.

## Referències

* 1 2 3 «Simpsonite» (en anglès). Mindat. [Consulta: 7 novembre 2015].
* 1 2 «Simpsonite» (en anglès). Handbook of Mineralogy. Arxivat de l'original el 3 de març 2016. [Consulta: 19 abril 2017].
# Bensonville

Bensonville és la capital del comtat de Montserrado, a Libèria. Es tracta d'un important centre comercial per a l'àrea circumdant, de caràcter agrari. Abans de la Primera Guerra Civil Liberiana, l'activitat industrial de la ciutat es dedicava a la producció d'arròs, fusta, sabó, plàstic, pintura, blocs de ciment, peix, processament i confeccions, entre d'altres. Va ser el lloc de naixement de William R. Tolbert, Jr., vintè president de Libèria fins al seu assassinat el 1980. Tolbert havia planejat fer de Bensonville la nova capital del país.

## Dades bàsiques

* Amb una població en el cens de 2008 d'1.144.806 habitants, es tracta del major centre habitat de Libèria.
* Monròvia, la capital del país, també es troba en aquest comtat, a 35 km de Bensonville.

## Referències

* ↑ "Bentol" Britannica Online Encyclopedia
* ↑ Vick, Karl. "Liberian Strife Is Traced To Turbulent Past: Some Blame Turmoil On Its American Roots", Arxivat 2011-06-10 a Wayback Machine. Washington Post, Foreign Service, August 10, 2003.
# La Brea

La Brea és una ciutat al sud de l'illa de Trinitat, ubicada al nord de Point Fortin i al sud de San Fernando, a Trinitat i Tobago. La Brea és més coneguda com la regió del llac Pitch, un llac d'asfalt natural. La pronunciació de "La Brea" difereix l'ús als Estats Units a "La Brea Tar Pits" a Los Angeles. Els trinitaris pronuncien aquest topònim "La Brai".
El Districte sanitari de La Brea es troba al mig oest de la península. Està delimitada pel Golf de Paria a l'oest, la carretera de Mondesir i part de National Mining al nord, a través del pont Fowl Play Bridge, Aripero Village al sud i per Union Village a l'est. Les poblacions incloses dins d'aquests límits són: Unión, Vessigny, China Village, Aripero, Sobo, Rousillac, Río Vance i La Brea.

## Referències

* ↑ «Informació sobre l'indret» (en anglès). [Consulta: 17 juny 2015].
# Children of the Revolution

«Children of the Revolution» té aquests significats:
* Cinema:
** Children of the Revolution (pel·lícula de 1996), pel·lícula dirigida per Peter Duncan l'any 1996.
** Children of the Revolution (pel·lícula de 2002), pel·lícula dirigida per Zola Maseko l'any 2002.
** Children of the Revolution: Tune Back In, pel·lícula documental de l'any 2005.
** Children of the Revolution (pel·lícula de 2010), pel·lícula documental dirigida per Shane O'Sullivan l'any 2010.
* Literatura:
** Children of the Revolution (novel·la), novel·la escrita per Peter Robinson l'any 2013.
* Música:
** Children of the Revolution (cançó), cançó interpretada per T. Rex l'any 1972.
# GameHouse

GameHouse és un editor i distribuïdor de videojocs en línia, usualment dels anomenats videojocs casuals. Fundada en 1988 a Seattle, es va fusionar amb RealArcade en 2009, tot i que ambdues marques mantenen els seus portals i logotips. Al seu web es poden provar els jocs durant un temps limitat i després comprar si han agradat, model adoptat per la majoria de portals de jocs d'aquest tipus. Opcionalment es pot pagar una subscripció que dona accés il·limitat a les novetats publicades.
Alguns dels jocs de més èxit han estat:
* Collapse
* Bounce Out!
* Delicious
* Jewel Match
* GameHouse Sudoku!
* TextTwist

## Enllaços externs

* Pàgina oficial
# Mabel Olea i Alarcón

Mabel Olea (Lleida, 13 de setembre de 1997) és una ballarina, artista performativa i coreògrafa catalana influïda pel teatre butoh.

## Trajectòria

Graduada al Conservatori Superior de Dansa de Barcelona a l'especialitat de Coreografia i Interpretació.
En les seves obres critica qüestions socials relacionades amb la imatge, la sexualització dels cossos, l'imperatiu d'agradar als altres o els conflictes derivats de l'exposició a les xarxes socials a internet.
Després de treballar a Comedia sin título, sota la direcció de Marta Pazos, i de participar en la cançó «Ay mamá» de Rigoberta Bandini, el 2022 va estrenar Japan al Sant Andreu Teatre, el seu primer espectacle multidisciplinari de gran format que defineix com una «carta d'amor a la manca de destresa». També ha format part d’espectacles com Supermedium de Núria Guiu o Arsènica de les Impuxibles i ha treballat també per a altres creadores com Marta Pazos, l’Agrupació Sr. Serrano, Javier Calvo, Javier Ambrossi, Rigoberta Bandini o J. Balvin, entre d'altres.

## Referències

* ↑ «Meeting a Mabel Olea» (en castellà). Navel Art, 24-04-2021. [Consulta: 5 octubre 2022].
* ↑ Ramírez, Giulia. «Límites i desafíos» (en castellà). Metal Magazine. [Consulta: 5 octubre 2022].
* ↑ Forés Juliana, Jaume. «Oda als maldestres». Núvol, 17-05-2022. [Consulta: 5 octubre 2022].
* ↑ «Mabel Olea». CCCB amb permís OTRS, 2024. [Consulta: 21 setembre 2024].
# Som 27 i més

Som 27 i més és un col·lectiu que defensa els 27 detinguts acusats d'ocupar el rectorat de la UAB l'abril de 2013, pels quals la Fiscalia ha demanat penes d'11 a 14 anys de presó i multes de 9500 €.
El 17 d'abril de 2013, uns 200 estudiants de la Universitat Autònoma de Barcelona van ocupar-ne el rectorat. Convocats per la Plataforma Unitària en Defensa de la Universitat Pública (PUDUP), els manifestants van entrar per reclamar el compliment de les mocions aprovades en el claustre de la universitat així com per evitar l'augment de les taxes universitàries.

## Referències

* ↑ «Uns 200 estudiants de la UAB n'ocupen el rectorat». Nació Digital, 17-04-2013. [Consulta: 11 octubre 2018].
# Benson (Minnesota)

Benson és una població dels Estats Units a l'estat de Minnesota. Segons el cens del 2000 tenia 3.376 habitants.

## Demografia

Segons el cens del 2000, Benson tenia 3.376 habitants, 1.451 habitatges, i 880 famílies. La densitat de població era de 525,6 habitants per km².
Dels 1.451 habitatges en un 27,8% hi vivien nens de menys de 18 anys, en un 51,5% hi vivien parelles casades, en un 6,6% dones solteres, i en un 39,3% no eren unitats familiars. En el 36,2% dels habitatges hi vivien persones soles el 23,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,5% tenia menys de 18 anys, un 7,7% entre 18 i 24, un 22,9% entre 25 i 44, un 21,6% de 45 a 60 i un 24,4% 65 anys o més.
L'edat mediana era de 42 anys. Per cada 100 dones de 18 o més anys hi havia 82,9 homes.
La renda mediana per habitatge era de 32.234 $ i la renda mediana per família de 44.638 $. Els homes tenien una renda mediana de 31.280 $ mentre que les dones 23.444 $. La renda per capita de la població era de 17.269 $. Entorn del 3,2% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Benson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Benson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Josep Espinós i Stocklin

Josep Espinós i Stocklin fou un polític català. Membre del Partit Liberal Conservador, fou elegit diputat a la Diputació de Barcelona pel districte de Granollers a les eleccions de 1892, 1896 i 1901, ocupant el càrrec fins al 1905. Fou nomenat diputat-secretari el 1901, vicepresident el 1902 i president de la Diputació d'abril de 1903 a abril de 1905. Va formar part de la comissió d'hisenda i de l'encarregada de fer front al conflicte obrer provocat per la manca de carbó electoral, així com de la Junta del Cens Electoral Provincial, de la Junta d'Obres del Port de Barcelona i de la Junta del Museu de Belles Arts de Barcelona.
Durant el seu mandat va finalitzar la construcció de 220 kilòmetres inclosos en el Pla d'Execució de Camins Veïnals finançats conjuntament amb l'Estat.
# Lee Remick

Lee Ann Remick (Quincy, Massachusetts, 14 de desembre de 1935 - Los Angeles, Califòrnia, 2 de juliol de 1991) fou un actriu estatunidenca.

## Filmografia

* Un rostre en la multitud (A Face in the Crowd) (1957)
* El llarg i càlid estiu (The Long, Hot Summer) (1958)
* These Thousand Hills (1959)
* Anatomia d'un assassinat (Anatomy of a Murder) (1959)
* Riu Salvatge (Wild River) (1960)
* The Story of Temple Drake (1960)
* The Tempest (1960)
* Xantatge a una dona (Experiment in Terror) (1962)
* Dies de vi i roses (Days of Wine and Roses) (1962)
* El fugitiu (The Running Man) (1963)
* The Wheeler Dealers (1963)
* Baby the Rain Must Fall (1965)
* La batalla dels turons del whisky (The Hallelujah Trail) (1965)
* No Way to Treat a Lady (1968)
* The Detective (1968)
* Hard Contract (1969)
* Loot (1970)
* Casta invencible (Sometimes a Great Notion) (1970)
* A Severed Head (1970)
* A Delicate Balance (1973)
* Touch Me Not (1974)
* Hennessy (1975)
* La profecia (The Omen) (1976)
* Telèfon (Telefon) (1977)
* The Medusa Touch (1978)
* The Europeans (1979)
* The Competition (1980)
* Tribute (1980)
* Emma's War (1986)

## Premis i nominacions
### Premis

* 1963: Conquilla de Plata a la millor actriu per Dies de vi i roses
* 1974: Globus d'Or a la millor actriu dramàtica de televisió per The Blue Knight
* 1976: Globus d'Or a la millor actriu dramàtica de televisió per Jennie: Lady Randolph Churchill

### Nominacions

* 1960: Globus d'Or a la millor actriu dramàtica per Anatomy of a Murder
* 1963: Oscar a la millor actriu per Dies de vi i roses
* 1963: Globus d'Or a la millor actriu dramàtica per Dies de vi i roses
* 1964: BAFTA a la millor actriu estrangera per Dies de vi i roses
* 1974: Primetime Emmy a la millor actriu en minisèrie per The Blue Knight
* 1975: Primetime Emmy a la millor actriu secundària en especial còmic o dramàtic per QB VII
* 1976: Primetime Emmy a la millor actriu en minisèrie per Jennie: Lady Randolph Churchill
* 1978: Primetime Emmy a la millor actriu en minisèrie per Wheels
* 1979: Globus d'Or a la millor actriu dramàtica de televisió per Wheels
* 1980: Primetime Emmy a la millor actriu en minisèrie o especial per Haywire
* 1983: Globus d'Or a la millor actriu en minisèrie o telefilm per The Letter
* 1987: Primetime Emmy a la millor actriu en minisèrie o especial per Nutcracker: Money, Madness & Murder
# Gal·lits

Els gal·lits (en llatí Gallites o Gallitae) eren un poble gal alpí que suposadament vivia a la regió on s'uneixen el riu Estéron i el Var. Plini el Vell els menciona quan transcriu el seu nom de les inscripcions del Trofeu dels Alps, que commemorava la victòria d'August sobre les tribus alpines. Una ciutat de nom Gileta, se suposa que deriva el seu nom d'aquest poble.

## Referències

* ↑ Plini el Vell. Naturalis Historia, 136, 137
* ↑ «Gallitae» (en anglès). perseus.tufts.edu.